**Santeri Vuoti** (s. 1. helmikuuta 1995 Hyvinkää) on suomalainen jääkiekkoilija, joka pelasi kaudella 2018–2019 Mestis-joukkue Lempäälän Kisassa. Hän on pelipaikaltaan vasen laitahyökkääjä.

Ura
---

### Seuraura

Vuoti on Hyvinkään Ahmojen kasvatti. Hän jakoi kaudella 2009–2010 koko C-nuorten II-divisioonan runkosarjan pistepörssin voiton LaJyn Henri Suvannon kanssa. Kaudeksi 2010–2011 Vuoti siirtyi Hämeenlinnan Pallokerhoon, jonka C-nuorten paras pistemies, maalintekijä ja syöttäjä hän oli sekä SM-karsinnoissa tehoilla 12+11=23 että SM-sarjan runkosarjassa tehoilla 20+20=40. Kauden 2011–2012 Vuoti vietti pääasiassa HPK:n B-nuorissa, mutta hän pelasi osan kaudestaan myös seuran A-nuorissa, joissa Vuoti voitti kauden päätteeksi SM-pronssia.

Kaudella 2012–2013 Vuoti oli HPK:n A-nuorten toiseksi paras pistemies Eetu-Ville Arkiomaan jälkeen tehoilla 15+26=41. Hän voitti kauden päätteeksi A-nuorten Suomenmestaruuden. Kaudella 2013–2014 Vuoti oli joukkueen toiseksi paras pistemies Joona Monton jälkeen tehoilla 18+25=43. Hän pelasi HPK:n mukana myös Junior Club World Cupissa, joka päättyi hopeaan. Vuoti palkittiin kauden päätteeksi HPK:n omissa kaudenpäättäjäisissä A-nuorten parhaana pelaajana.

HPK lainasi kauden 2014–2015 kynnyksellä Vuotin toistaiseksi voimassa olevalla sopimuksella Mestis-joukkue Kajaanin Hokkiin, jossa hän pelasi kauden aikana 22 runkosarjaottelua tehopistein 7+8=15. Lokakuussa 2014 Vuoti teki 2+1-vuotisen jatkosopimuksen HPK:n SM-liigajoukkueen kanssa. Hän teki liigadebyyttinsä 20. marraskuuta 2014 JYPiä vastaan. Vuoti sai ottelussa jääaikaa 7.31 minuuttia. Liigauransa avausmaalin hän teki neljännessä ottelussaan 4. joulukuuta 2014 vieraissa Espoo Bluesia vastaan. Kaikkiaan Vuoti teki kauden aikana SM-liigassa 15 runkosarjaottelussa kaksi maalia.

Syyskuussa 2015 HPK lainasi Vuotin koko kauden 2015–2016 kattavalla sopimuksella Mestis-joukkue Lempäälän Kisaan. Hän pelasi siellä syyskauden aikana vain kymmenen ottelua, kun HPK kutsui Vuotin takaisin vahvuuteensa. Kausi 2015–2016 oli hänelle lopulta varsinainen tulokaskausi SM-liigassa, jossa Vuoti teki 47 runkosarjaottelussa tehot 3+4=7. HPK nimesi Vuotin ns. nuorten pelaajien listalle, joten joukkueen kauden päätyttyä Vuoti palasi loppukaudeksi lainalle edelliseltä kaudelta tuttuun Kajaanin Hokkiin. Hän voitti kauden päätteeksi Mestis-hopeaa.

Kaudeksi 2016–2017 Vuoti palasi vuoden mittaisella sopimuksella LeKiin. Tammikuussa 2017 joukkue lainasi hänet alustavasti kolmen ottelun ajaksi Tampereen Ilveksen SM-liigajoukkueeseen paikkaamaan loukkaantumisia. Vuoti johti tehoilla 12+14=26 LeKin sisäistä maalipörssiä ja jakoi sisäisen pistepörssin toisen sijan Anton Levtchin kanssa edellään vain Tomi Peltonen, kunnes hän teki kymmenen Ilveksessä pelatun ottelun jälkeen joukkueen kanssa loppukauden jatkosopimuksen.

Vuoti siirtyi kaudeksi 2017–2018 vuoden mittaisella sopimuksella Mestiksen nousijajoukkue Imatran Ketterän riveihin. Hän oli joukkueen toiseksi paras syöttäjä ja kolmanneksi paras pistemies tehoilla 16+34=50, joilla Vuoti sijoittui koko Mestiksen pistepörssissä viidenneksi. Hän pelasi kauden aikana myös kuusi SM-liigaottelua lainalla Ketterän yhteistyöjoukkue Saimaan Pallossa tehden niissä yhden maalin. Kaudeksi 2018–2019 Vuoti palasi vuoden mittaisella sopimuksella Lempäälän Kisaan. Hän voitti joukkueen sisäisen piste-, maali- ja syöttöpörssin tehoilla 20+36=56, joilla Vuoti sijoittui koko Mestiksen pistepörssissä kolmanneksi.

### Maajoukkueura

Vuoti on pelannut seitsemän nuorten ja yhden poikien maaottelun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Hokki | Mestis | 22 | 7 | 8 | 15 | 0 | – | – | – | – | – |
|  | HPK | SM-liiga | 15 | 2 | 0 | 2 | 2 | – | – | – | – | – |
| 2015–2016 | LeKi | Mestis | 9 | 5 | 5 | 10 | 0 | – | – | – | – | – |
|  | HPK | SM-liiga | 47 | 3 | 4 | 7 | 6 | – | – | – | – | – |
|  | Hokki | Mestis | 1 | 0 | 0 | 0 | 0 | 17 | 4 | 4 | 8 | 8 |
| 2016–2017 | LeKi | Mestis | 33 | 12 | 14 | 26 | 24 | – | – | – | – | – |
|  | Ilves | SM-liiga | 25 | 2 | 4 | 6 | 6 | 10 | 0 | 2 | 2 | 2 |
| 2017–2018 | Ketterä | Mestis | 46 | 16 | 34 | 50 | 44 | 4 | 1 | 0 | 1 | 16 |
|  | SaiPa | SM-liiga | 6 | 1 | 0 | 1 | 2 | – | – | – | – | – |
| 2018–2019 | LeKi | Mestis | 49 | 20 | 36 | 56 | 32 | 13 | 4 | 6 | 10 | 6 |
| 4 kautta | yhteensä | SM-liiga | 93 | 8 | 8 | 16 | 16 | 10 | 0 | 2 | 2 | 2 |
| 5 kautta | yhteensä | Mestis | 160 | 60 | 97 | 157 | 100 | 34 | 9 | 10 | 19 | 30 |

Lähteet
-------

* Santeri Vuoti The Internet Hockey Databasessa (englanniksi)
* Santeri Vuoti Eurohockey-sivustolla (englanniksi)
* Santeri Vuoti *Elite Prospects*. Everysport Media Group AB.  (englanniksi)

### Viitteet

1. ↑  Santeri Vuoti — Hämeenlinnan Pallokerho - Hpk (Arkistoitu – Internet Archive)
2. ↑  Tilastot *liiga.fi*. Jääkiekon SM-liiga Oy. Viitattu 21.11.2014.
3. ↑  Elite Prospects - Jr. C II-divisioona Stats 2009-2010 *eliteprospects.com*. Everysport Media Group. Viitattu 14.7.2019. (englanniksi)
4. ↑  Elite Prospects - HPK U16 *eliteprospects.com*. Everysport Media Group. Viitattu 14.7.2019. (englanniksi)
5. 1 2 3 4 5 6  Santeri Vuoti *Elite Prospects*. Everysport Media Group AB.  (englanniksi)
6. ↑  Elite Prospects - HPK U20 *eliteprospects.com*. Everysport Media Group. Viitattu 14.7.2019. (englanniksi)
7. ↑  Elite Prospects - HPK U20 *eliteprospects.com*. Everysport Media Group. Viitattu 14.7.2019. (englanniksi)
8. ↑  HPK:n päättäjäisten kuvasatoa *hpk.fi*.  5.5.2014. HPK Liiga Oy. Viitattu 21.11.2014.
9. ↑  Hokille kolme liigalainaa alkukaudeksi *Jatkoaika.com*.  9.9.2014. Jatkoaika r.y. Viitattu 21.11.2014.
10. ↑  Haapanen ja Vuoti pitkiin HPK-sopimuksiin *Jatkoaika.com*.  1.10.2014. Jatkoaika r.y. Viitattu 21.11.2014.
11. ↑  Ottelutilastot *liiga.fi*.  20.11.2014. Jääkiekon SM-liiga Oy. Viitattu 21.11.2014.
12. ↑  Ottelutilastot *liiga.fi*.  4.12.2014. Jääkiekon SM-liiga Oy. Viitattu 5.12.2014.
13. ↑  Kokenut liigapuolustaja LeKiin *lekimestis.fi*.  2.9.2015. LeKi Hockey Oy.  Arkistoitu 8.5.2016. Viitattu 14.3.2016.
14. ↑  Hokki sai tutun hyökkääjän HPK:sta loppukaudeksi *Jatkoaika.com*.  11.3.2016. Jatkoaika r.y. Viitattu 11.3.2016.
15. ↑  LeKille vahvistuksia peräpäähän ja hyökkäykseen - Vuoti siirtyy Lempäälään *Jatkoaika.com*.  24.5.2016. Jatkoaika r.y. Viitattu 24.5.2016.
16. ↑  Vuoti paikkaamaan Ilves-hyökkäystä *Jatkoaika.com*.  3.1.2017. Jatkoaika r.y. Viitattu 29.1.2017.
17. ↑  Vuoti jatkaa loppukauden Ilveksessä *Jatkoaika.com*.  29.1.2017. Jatkoaika r.y. Viitattu 29.1.2017.
18. ↑  LeKissä tehoillut Vuoti vahvistamaan Ketterän hyökkäystä *Jatkoaika.com*.  12.6.2017. Jatkoaika r.y. Viitattu 12.6.2017.
19. ↑  Elite Prospects - Mestis Stats 2017-2018 *eliteprospects.com*. Everysport Media Group. Viitattu 14.7.2019. (englanniksi)
20. ↑  Ketterässä tehoillut Vuoti palaa LeKiin - konkarihyökkääjä Välimaalle jatkoa *Jatkoaika.com*.  4.9.2018. Jatkoaika r.y. Viitattu 4.9.2018.
21. ↑  Elite Prospects - Mestis Stats 2018-2019 *eliteprospects.com*. Everysport Media Group. Viitattu 14.7.2019. (englanniksi)